Държавен вестник, бр. 83, 2017 г., стр. 55

БРОЙ  83	
Д Ъ Р Ж А В Е Н  В Е С Т Н И К 	
СТР.  55  
При климактеричната метропатия преценката 
на годността за работа зависи от степента на 
настъпилата анемия и от тежестта на нервно­
вегетативната симптоматика.
Безплодие при жената
Когато не се регистрират сериозни функци­
онални разстройства, кандидатките могат да 
бъдат назначавани по графи 1, 2 и 3 след инди­
видуална преценка.
КЛАС ХV. БРЕМЕННОСТ, РАЖДАНЕ И 
ПОСЛЕРОДОВ ПЕРИОД (О00 – О99)
При бременност не следва да се прави пре­
ценка по годността на кандидат-служителките 
по графи 1 и 3, при графа 2 – индивидуална 
преценка. Бременните служителки независимо 
от срока на бременността се освобождават от 
походи, покриване на нормативи за физическа 
подготовка, от извънреден и нощен труд, както 
и от извършване на тежка и вредна за здравето 
работа.
Усложнения на бременността, раждането и 
послеродовия период – отоци, протеинурия и 
хипертония, правят кандидатките по графи 1 и 
3 негодни, по графа 2 и служителките се следва 
индивидуална преценка.
КЛАС ХVII. ВРОДЕНИ АНОМАЛИИ/ПО­
РОЦИ НА РАЗВИТИЕТО, ДЕФОРМАЦИИ И 
ХРОМОЗОМНИ АБЕРАЦИИ (Q00 – Q99)
Вродени аномалии на окото
Вродени катаракти и аномалии на лещата
При освидетелстването критерий за опреде­
ляне годността за работа е зрителната острота. 
Когато на по-слабо виждащото око зрителната 
острота е 0,5 или повече, освидетелстваните по 
всички графи са годни.
Когато зрителната острота е по-малка от 
0,5 на по-слабо виждащото око, решенията по 
годността са отбелязани в таблицата.
Вродени аномалии на ухото, лицето и шията
За експертизата са от значение трайните 
обезобразявания на лицето и тези на откритите 
части на тялото извън униформеното облекло, 
трайните изменения на ушите, носа, устната 
кухина, фаринкса, челюстите, ларинкса, трахеята 
и хранопровода.
Към буква „а“ се отнасят – рязко изразените, 
придружени със значителни смущения в обоня­
телната, дихателната, говорната, дъвкателната 
и други функции.
Освидетелстването по повод определяне на 
годността за работа в МВР на кандидати и слу­
жители да се извършва след преглед от лекар 
специалист (стоматолог, лицево-челюстен хирург, 
оториноларинголог).
Вродени аномалии/пороци на развитието на 
системата на кръвообръщението
Към буква „а“ се включват следните заболя­
вания: митрална стеноза, без или със митрална 
инсуфициенция с ІІІ и ІV стадий на сърдечна 
недостатъчност, аортна стеноза без или със 
аортна инсуфициенция и наличие на ІІІ и ІV 
стадий на сърдечна недостатъчност, всички ком­
бинирани пороци със засягане на две или повече 
клапи, всички „сини“ вродени сърдечни пороци, 
аномалии на аортата и белодробната артерия, 
митрална инсуфициенция с ІІІ и ІV стадий на 
сърдечна недостатъчност, оперираните за сър­
дечно-съдови пороци с ІІІ и ІV стадий сърдечна 
недостатъчност, всички вродени или придобити 
пулмонални хипертонии.
Във всички изброени по-горе случаи се взема 
решение „негоден“ за работа в МВР по всички 
графи.
Към буква „б“ се отнасят: недостатъчност 
на митралната клапа без и със І – ІІ стадий на 
сърдечна недостатъчност, митрална стеноза със 
или без митрална недостатъчност І – ІІ стадий, 
оперирани за сърдечно-съдови пороци без и със 
І – ІІ стадий сърдечна недостатъчност, всички 
„бели“ вродени сърдечни пороци с ляво-десен 
шънт 5:1 (без междукамерния дефект) или ка­
мерно-съдов градиент под 50 мм живак, мит­
рален пролапс с камерни ритъмни нарушения, 
по-високи от I функционален клас, доказани с 
ЕКГ ергометрия, мониториране 15 минути, ор­
тостатични проби и холтеров запис, митрален 
пролапс с регургитация, митрален клапен пролапс 
или само джет, установени с ехокардиография, 
съчетани с ритъмни нарушения, нискостепенна 
трикуспидална и пулмонална регургитация.
Към буква „в“ се отнасят изброените в пред­
шестващите подточки вродени заболявания без 
функционални нарушения.
Те позволяват при кандидатите за държав­
ни служители по графа 2 за административна 
работа да се вземе индивидуално експертно 
решение, което е съобразено с условията на 
труд и изискванията, налагани от длъжностната 
характеристика.
При митрален пролапс до 3 мм и физиологична 
регургитация 0 – I степен без митрална недоста­
тъчност или ритъмни нарушения кандидатите се 
определят по графа 2 като годни. Кандидати по 
графи 1 и 3 се преценяват като негодни.
Пролапс на клапно платно се потвърждава 
чрез доплерехокардиография в Медицинския 
институт – МВР.
Експертното заключение по годността при 
служители се предхожда от клинично изслед­
ване. Ако диагнозата не може да се установи с 
наличните методи на изследване (ЕКГ, ЕхоКГ, 
рентгеново изследване и др.), се прилагат инва­
зивни методи на изследване.
При кандидатите се имат в съображение 
резултатите от неинвазивните изследвания и 
кардиологична консултация.
Вродени аномалии на отделителната система
При аплазия и хипоплазия на бъбреците 
освидетелстваните по всички графи са негодни 
за служители.
По изключение може да се вземе индивидуално 
решение за годност по графа 5, ако функцията 
на хипопластичния бъбрек е намалена макси­
мум до 30%.
При подковообразен, дистопичен, подвижен 
бъбрек годността за кандидатите се определя 
индивидуално в зависимост от функционалните 
показатели на бъбреците.
При наличие на незначителни функционални 
смущения (микрохематурия и периодични болки) 
освидетелстваните по букви „б“ и „в“ могат да